CELEX: 32015R1979
Language: et
Date: 2015-08-28 00:00:00
Title: Komisjoni delegeeritud määrus (EL) 2015/1979, 28. august 2015, millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) II, III ja IV lisa

5.11.2015   
            
            
               ET
            
            
               Euroopa Liidu Teataja
            
            
               L 289/3
            
         KOMISJONI DELEGEERITUD MÄÄRUS (EL) 2015/1979,
   28. august 2015,
   millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) II, III ja IV lisa
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 978/2012 üldiste tariifsete soodustuste kava kohaldamise ning nõukogu määruse (EÜ) nr 732/2008 kehtetuks tunnistamise kohta, (1) eriti selle artikli 5 lõiget 3, artikli 10 lõiget 5 ja artikli 17 lõiget 2,
   ning arvestades järgmist:
   
               (1)
            
            
               Määruse (EL) nr 978/2012 artiklis 4 on sätestatud kriteeriumid, mille alusel antakse üldise soodustuste süsteemi („GSP”) üldise korra raames tariifseid soodustusi.
            
         
               (2)
            
            
               Määruse (EL) nr 978/2012 artikli 4 lõike 1 punktis a on sätestatud, et kui riik on Maailmapanga liigituse kohaselt kõrge või üle keskmise sissetulekuga riik kolme järjestikuse aasta vältel, siis ei tuleks tema suhtes kohaldada GSP kohaseid soodustusi.
            
         
               (3)
            
            
               Määruse (EL) nr 978/2012 artikli 4 lõike 1 punktis b on sätestatud, et GSPd ei tuleks kohaldada riikide suhtes, kelle suhtes kohaldatakse liidu turule pääsu sooduskorda GSP tariifsete soodustustega samadel või soodsamatel tingimustel peaaegu kogu kaubavahetuse ulatuses.
            
         
               (4)
            
            
               Määruse (EL) nr 978/2012 artikli 1 lõike 2 punktis a osutatud GSP üldise korra raames soodustatud riikide loetelu on kehtestatud kõnealuse määruse II lisas. Määruse (EL) nr 978/2012 artiklis 5 on sätestatud, et II lisa tuleb läbi vaadata iga aasta 1. jaanuariks, et kajastada artiklis 4 sätestatud kriteeriumidega seotud muutusi. Lisaks on sätestatud, et GSP raames soodustatud riigile ja ettevõtjatele tuleb anda piisavalt aega, et kohaneda GSP raames antud staatuse läbivaatamisega. Vastavalt artikli 4 lõike 1 punktile a jätkatakse GSP üldise korra kohaldamist ühe aasta jooksul pärast riigi staatuse muutmise jõustumise kuupäeva ja vastavalt artikli 4 lõike 1 punktis b sätestatule kahe aasta jooksul pärast liidu turule pääsu sooduskorra kohaldamise kuupäeva.
            
         
               (5)
            
            
               Maailmapank liigitas Fidži, Iraagi, Marshalli Saared ja Tonga aastatel 2013, 2014 ja 2015 üle keskmise sissetulekuga riikideks. Seetõttu ei vasta kõnealused riigid artikli 4 lõike 1 punkti a kohaselt enam GSP raames soodustatud riigi staatuse tingimustele ning need tuleks määruse (EL) nr 978/2012 II lisast välja jätta. Määrust riigi GSP raames soodustatud riikide loetelust väljajätmise kohta tuleks hakata kohaldama alates kuupäevast, mil möödub üks aasta kõnealuse määruse jõustumisest. Lihtsuse ja õiguskindluse huvides tuleks Fidži, Iraak, Marshalli Saared ja Tonga jätta määruse (EL) nr 978/2012 II lisast välja alates 1. jaanuarist 2017.
            
         
               (6)
            
            
               2014. aasta eri kuupäevadel hakati turulepääsu sooduskorda kohaldama järgmiste riikide puhul: Gruusia puhul 1. septembril 2014, Kameruni puhul 4. augustil 2014 ja Fidži puhul 28. juulil 2014. Lihtsuse ja õiguskindluse huvides tuleks Gruusia ja Kamerun jätta määruse (EL) nr 978/2012 II lisast välja alates 1. jaanuarist 2017. Nagu selgitatud põhjenduses 5, oleks Fidži juba tulnud II lisast välja jätta seetõttu, et riik on liigitatud üle keskmise sissetulekuga riigiks.
            
         
               (7)
            
            
               Määruse (EL) nr 978/2012 artikli 9 lõikega 1 on kehtestatud teatavad abikõlblikkuse kriteeriumid tariifsete soodustuste andmiseks säästvat arengut ja head valitsemistava stimuleeriva erikorra („GSP+”) raames. Üks oluline tingimus on see, et tegemist peab olema GSP raames soodustatud riigiga. GSP raames soodustatud riikide loetelu on kehtestatud määruse (EL) nr 978/2012 III lisas.
            
         
               (8)
            
            
               Kuna Gruusia ei kuulu alates 1. jaanuarist 2017 enam GSP raames soodustatud riikide hulka, ei kuulu ta enam ka GSP+ raames soodustatud riikide hulka vastavalt määruse (EL) nr 978/2012 artikli 9 lõikele 1. Seepärast tuleks Gruusia jätta alates 1. jaanuarist 2017 määruse (EL) nr 978/2012 III lisast välja.
            
         
               (9)
            
            
               Määruse (EL) nr 978/2012 artikli 17 lõikes 1 on sätestatud, et riigile, mille ÜRO on tunnistanud vähim arenenud riigiks, tuleks võimaldada vähim arenenud riikide suhtes kohaldatava erikorra („Kõik peale relvade” (EBA)) alusel tariifseid soodustusi. EBA erikorra alusel soodustatud riikide loetelu on esitatud kõnealuse määruse IV lisas.
            
         
               (10)
            
            
               ÜRO arvas Samoa vähim arenenud riikide loetelust välja 1. jaanuaril 2014. Seetõttu ei vasta Samoa enam EBA erikorra alusel soodustatud riigi staatuse tingimustele artikli 17 lõike 1 alusel ning riik tuleks määruse (EL) nr 978/2012 IV lisast välja jätta. Määrust riigi EBA erikorra alusel soodustatud riikide loetelust väljajätmise kohta tuleks hakata kohaldama pärast üleminekuperioodi, st kolm aastat pärast käesoleva määruse jõustumist. Seepärast tuleks Samoa määruse (EL) nr 978/2012 IV lisast välja jätta alates 1. jaanuarist 2019,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 978/2012 muutmine
   Määrust (EL) nr 978/2012 muudetakse järgmiselt.
   
               1)
            
            
               II lisa veergudest A ja B jäetakse välja järgmised riigid ja nende vastavad tähestikulised koodid:
               
                           CM
                        
                        
                           Kamerun
                        
                     
                           FJ
                        
                        
                           Fidži
                        
                     
                           GE
                        
                        
                           Gruusia
                        
                     
                           IQ
                        
                        
                           Iraak
                        
                     
                           MH
                        
                        
                           Marshalli Saared
                        
                     
                           TO
                        
                        
                           Tonga
                        
                     
         
               2)
            
            
               III lisa veergudest A ja B jäetakse välja järgmine riik ja selle vastav tähestikuline kood:
               
                           GE
                        
                        
                           Gruusia
                        
                     
         
               3)
            
            
               IV lisa veergudest A ja B jäetakse välja järgmine riik ja selle vastav tähestikuline kood:
               
                           WS
                        
                        
                           Samoa
                        
                     
         Artikkel 2
   Jõustumine ja kohaldamine
   Käesolev määrus jõustub 1. jaanuaril 2016.
   Artikli 1 lõikeid 1 ja 2 kohaldatakse alates 1. jaanuarist 2017.
   Artikli 1 lõiget 3 kohaldatakse alates 1. jaanuarist 2019.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. august 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 303, 31.10.2012, lk 1.